Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 210/13/8802	Košice I, 15.5.2014
EEČ : 2-63-161-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 15.5.2014, spisová značka 3 Pv 210/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 12.03.2013 v čase okolo 17.00 hod. v OC Aupark, na Nám. Osloboditeľov, pri reštaurácii Mexiko na 3. poschodí odcudzil zo stola voľne položenú hotovosť 3,-€ a mobilný telefón zn. LG, IMEI: 35652504510868 XXXXX XXXXX, čím takto svojím konaním spôsobil škodu XXXXX vo výške 53,-€, pričom takéhoto konania sa dopustil aj napriek tomu, že za taký čin už bol postihnutý blokovou pokutou na mieste vo výške 16,-€ hliadkou OO PZ XXXXX-XXXXX zo dňa 10.01.2013 č. AB 18848608, za priestupok proti majetku  podľa  §  50  ods.  1  zákona  č. 372/90 Zb.  o priestupkoch.

Uznesením prokurátora Okresnej prokuratúry XXXXX XXXXX zo dňa 15.5.2014, spisová značka 3 Pv 210/13/8802, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry XXXXX uznesením zo dňa 13.03.2013  sp. zn. 3 Pv 210/13, podľa § 216 ods. 1 Trestného poriadku podmienečne zastavil trestné stíhanie proti obvinenému XXXXX XXXXXovi za prečin krádeže podľa § 212 ods. 2 písm. f / Trestného zákona, ktorého sa dopustil tak, že v Košiciach dňa 12.03.2013 v čase okolo 17.00 hod. v OC Aupark, na Nám. Osloboditeľov, pri reštaurácii Mexiko na 3. poschodí odcudzil zo stola voľne položenú hotovosť 3,-€ a mobilný telefón zn. LG, IMEI: 35652504510868 XXXXX čím takto svojím konaním spôsobil škodu XXXXX vo výške 53,-€, pričom takéhoto konania sa dopustil aj napriek tomu, že za taký čin už bol postihnutý blokovou pokutou na mieste vo výške 16,-€ hliadkou OO PZ XXXXX-XXXXX zo dňa 10.01.2013 č. AB 18848608, za priestupok proti majetku  podľa  §  50  ods.  1  zákona  č. 372/90 Zb.  o priestupkoch.

	Podľa § 216 ods. 2 Trestného poriadku bola obvinenému určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 26.03.2013, teda skúšobná doba plynula od dňa 27.03.2013 do 26.03.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov obvineného a správa z Obvodného úradu v Košiciach, odboru všeobecnej vnútornej správy.
  
	Zo správy vyplýva, že obvinený nemá v Ústrednej evidencie priestupkov MV SR žiaden priestupok a nebol ani odsúdený v priebehu plynutia skúšobnej doby podmienečného zastavenia trestného stíhania. 

	Na  základe  týchto materiálov bolo preukázané, že obvinený počas skúšobnej doby podmienečného zastavenia trestného stíhania viedol riadny život a nedopustil sa trestnej činnosti, čím splnil podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.                     Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor